jkorsvik/nowiki_second_scrape_merged huggingface dataset:
Amadou Diallo

Amadou Diallo (født 2. september 1975 i Sinoe i Liberia, død 4. februar 1999 i New York City) var en 23 år gammel immigrant opprinnelig fra Guinea som ble skutt og drept i New York City av fire politimenn i New York City Police Department (NYPD). 


== Liv og virke ==


=== Bakgrunn ===
Amadou Diallous far var reisende handelsmann, og den guineiske familien befant seg i nabolandet Liberia der faren drev forretninger da Amadou ble født. Han vokste opp der familien tok ham, i Togo, Bangkok og Singapore, og gikk på skole i Thailand og senere i Guinea.


=== Livet i New York City ===
I september 1996 kom Diallo til New York City, hvor en rekke andre familiemedlemmer allerede hadde innvandret til og slått seg ned i. Diallo og en fetter startet en liten bedrift sammen. Diallo hadde angivelig kommet til New York City for å studere, men var ikke registrert på noen skole. Han ønsket å bli i USA over lang tid ved å sende en søknad om politisk asyl med uriktige påstander. Diallo solgte videobånd, votter og sokker fra fortauet gatelangs om dagen og studerte om kvelden.


=== Omstendighetene rundt hans nedskyting ===
Tidlig om morgenen den 4. februar 1999 ble Diallo omringet av fire sivilkledde politimenn som mente at han passet til beskrivelsen på en annen voldelig innvandrer som sto bak en serie voldtekter. 
Politimennene hevdet at de høylytt identifiserte seg som medarbeidere i NYPD, og at Diallo prøvde å stikke av og ignorerte deres ordre om å stoppe og rekke hendene i været. Diallo skal ha puttet hånden i jakkelommen og trukket frem lommeboken sin. Den ene politimannen så den mistenkte holde en liten kvadratisk gjenstand som han trodde var et våpen, og han varslet sine kolleger om dette. I den tro at Diallo rettet et våpen mot dem på nært hold, åpnet politiet ild mot Diallo. Under skytingen snublet en av politimennene bakover og det førte til at hans kolleger trodde han ble skutt. 
Politiet avfyrte tilsammen 41 skudd og traff Diallo 19 ganger. Den senere undersøkelsen fant ingen våpen på Diallos lik. 


=== Etterforskning og rettssak ===
Den interne etterforskningen i NYPD fastslo at politiet hadde opptrådt innenfor de gjeldende reglene for politiet, basert på hva enhver politimann ville ha gjort i samme situasjon med den informasjonen de hadde på tidspunktet for skytingen. 
Alle fire politimenne ble frikjent under rettssaken mot dem som fant sted i Albany, New York i kjølvannet av skyte-episoden. Diallos død og frikjennelsen førte til massive demonstrasjoner mot politivold som igjen resulterte i mer enn 1 700 arrestasjoner i løpet av de kommende ukene. 
I filmen Phone Booth og i TV-serier som NYPD Blue, Law & Order, The Boondocks og Tell No One finnes det referanser til Diallo-saken.


== Se også ==
«American Skin (41 Shots)», sang av Bruce Springsteen og  «Diallo», sang av Wyclef Jean.


== Referanser ==


== Eksterne lenker ==
Ted Conover: Kadi Diallo's Trial
Susan Sachs. Slain Man's Mother Is Center of Attention in Guinea
Amadou Diallo Foundation
Alexandra Zavis. Diallo Remembered in Guinea
Karl Aage Hansen

Karl Aage Hansen (født 4. juli 1921, død 23. november 1990 i Gentofte) var en dansk fotballspiller som deltok i de olympiske leker 1948 i London.
Hansen vant en olympisk bronsemedalje i fotball under Sommer-OL 1948 i London. Han var med på det danske laget som kom på tredjeplass i fotballturneringen bak Sverige og Jugoslavia. Danmark vant åttendedelsfinalen med 3-1 over Egypt og i kvartfinalen beseiret de Italia med 5-3. De tapte semifinalen med 2-4 mot Sverige men de vant bronsefinalen over Storbritannia med 5-3.
Hansen debuterte på det danske landslaget som 22-åring i 1942 i en kamp mot Sverige. Han spilte 22 landskamper og scoret 17 mål, i en kamp mot Norge i 1946 scoret han fire mål. Hansen spilte for Akademisk Boldklub og han spilte åtte sesonger i Italia. 1949–1950 i Atalanta, han gjorde hattrick i sin debut for klubben, Juventus 1950–1953, Sampdoria 1953–1954 og Catania 1954–1957. Han ble italiensk mester med Juventus sesongen 1951–1952. Hansen spilte også tre landskamper i håndball.


== OL-medaljer ==
 1948  London - Bronse i fotball  Danmark


== Referanser ==


== Eksterne lenker ==
(en) Karl Aage Hansen – Olympedia 
(en) Karl Aage Hansen – Sports-Reference (OL-resultater – arkivert) 
(en) Karl Aage Hansen – FIFA 
(en) Karl Aage Hansen – Transfermarkt 
(en) Karl Aage Hansen – national-football-teams.com 
(da) Karl Aage Hansen – Dansk Boldspil-Union
Palle Rosenkrantz (1588–1651)

Palle Rosenkrantz (født 1588, død juni 1651) var en dansk adelsmann. 
Fra våren 1631 fikk han ansvaret for Agdersiden len (Mandal, Nedenes og Råbyggelaget). Fra 1632 omfattet ansvarsområdet hans også Lister len. I Palle Rosenkrantz' funksjonstid ble det på ordre fra Christian IV gjennomført omfattende bygge- og befestningsarbeider, blant annet ble Flekkerhus festning, senere Christiansø festning ved Flekkerøy oppført. Kongen inspiserte anleggene tre ganger, i 1635, 1641 og 1644.  
Da Kristian IV i 1641 ønsket å etablere en kjøpstad på Sanden ved Otras utløp, fikk den nyutnevnte lensherre Palle Rosenkrantz beskjed om å bygge en kongsgård i området. Han foretrakk å slå seg ned på området øst for Otra, Oddernes Kongsgård. Kongsgården eksisterer ikke lenger, men etter tegninger å dømme har den stått ved Prestebekkens utløp. Det var til dels Palle Rosenkrantz' innflytelse som gjorde at den nye kjøpstaden ble lagt til Sanden innenfor Odderøya. Grunnleggingsbrevet ble undertegnet av kong Kristian IV den 5. juli 1641, og allerede året etter ble byens første reguleringsplan utarbeidet. Den ble godkjent av kongen 6. mai 1642.
De siste årene han var i Norge, frem til 1648, var Rosenkrantz oberstløytnant og sjef for Agdesiden Regiment og han var dessuten medlem i en rekke kommisjoner og hadde andre, offentlige verv.
Palle Rosenkrantzgate i bydelen Grim i Kristiansand har fått sitt navn etter den første lensherren som var bosatt i området.


== Eksterne lenker ==
Palle Rosenkrantz (1588–1651) i Dansk biografisk leksikon
Maekel

Maekel (arabisk: المنطقة المركزية, tigrinya: ዞባ ማእከል, norsk f.eks. «Sentral») er en region i det sentrale Eritrea. Regionen er landet minste, men den tredje mest befolkede. Hovedstaden er Asmara, som også er landets hovedstad. I 2010 hadde 95% av befolkningen har tilgang til rent drikkevann.


== Helse ==
Helsetjenester er betydelig fremmarsj i regionen. Gjennom slik engasjement har antall helseinstitusjoner og kvaliteten på tjenestene blitt enormt forbedret. Helseinstitusjoner som ble begrenset i urbane strøk har til nå blitt distribuert til avsidesliggende områder. Det totale antall helseinstitusjoner har nå økt fra 14 i 1991 til 35 i 2010. Parallelt med en økning i antall helseinstitusjoner, har antallet helse spesialister også steget fra 98 i 1991 til 945 i 2010.


== Turisme ==
Turisme i regionen besitter og man kan se en rekke art deco-bygninger, relikvier som er bevart i sin opprinnelige tilstand, slik som grøfter, graver for soldater, indisk krematorium, damplokomotiver osv. Funn av gamle redskaper og pyntegjenstander i noen steder av Asmara indikerer også at byen var et senter for en tidligere sivilisasjon. I denne forbindelse har omfattende oppgaver også blitt utført mot å skape et levedyktig turisme. En rekke gamle bosetninger har også blitt identifisert i omgivelser av Asmara og forskning har vært gjennomført i de respektive område.


== Transport ==
Kollektivtilbud var på en svært dårlig forfatning i de første årene etter uavhengighet. Det var også knapt noen god infrastructur. Men etter uavhengigheten, har utvidelsen av veinettet, økning av 95 nye bybusser og 75 minibusser og 807 drosjer nesten løst eksisterte underskudd transportering.


== Sub-regioner ==
Regionen er delt inn i fire sub-regioner eller distrikter:


== Eksterne lenker ==
[1] Arkivert 5. mars 2016 hos Wayback Machine. Central Region Hub of all round Developmnet
Debub

Debub (arabisk: المنطقة الجنوبية, tigrinja: ዞባ ደቡብ, norsk f.eks. «Sør») er en region i Eritrea. Regionen er landets nest minste, men er den mest befolkede. Hovedstaden er Mendefera.


== Oversikt ==
Sør er landets nest minste region i areal, men samtidig den mest befolkede med ca 1,4 millioner innbyggere. Regionen grenser med Gash-Barka i vest, Nordlige Rødehavet i øst, Sentral i nord og Etiopia i sør. 
Sør har et areal på rundt 8000 kvadratkilometer, og hovedstaden er Mendefera. Andre byer i Debub inkluderer Adi Keyh, Adi Quala, Dekemhare, Debarwa og Senafe. De historiske områdene Metera og Qohaito ligger også i regionen. Det høyeste punktet i regionen, og i Eritrea, er Soira (3018 meter) og ligger øst for Senafe.


== Administrasjon ==
Lederen for regionen er en administrator, som blir utnevnt av presidenten. Nåværende administrator er Mustafa Nurhussein.


=== Regionalforsamlingen ===
Anseba har som alle de andre regionene en egen forsamling som styrer regionen. Forsamlingen er folkevalgt og ledes av en formann. Nåværende formann er Ali Nur Ali.


=== Administrativ inndeling ===
Regionen er delt inn i elleve administrative sub-regioner.


== Kilder ==
A glimpse at Anseba Region's 20 years of Development  Arkivert 7. april 2016 hos Wayback Machine.
Avstumpet ikosidodekaeder

Et avstumpet ikosidodekaeder eller stort rombikosidodekaeder er et arkimedisk legeme med 30 kvadratiske, 20 heksagonale og 12 dekagonale sider, 120 hjørner og 180 kanter.


== Areal og volum ==
Arealet A og volumet V til et ikosidodekaeder med sidelengde a er:

  
    
      
        
          
            
              
                A
              
              
                
                =
                30
                
                  [
                  
                    1
                    +
                    
                      
                        2
                        
                          (
                          
                            4
                            +
                            
                              
                                5
                              
                            
                            +
                            
                              
                                15
                                +
                                6
                                
                                  
                                    6
                                  
                                
                              
                            
                          
                          )
                        
                      
                    
                  
                  ]
                
                
                  a
                  
                    2
                  
                
              
            
            
              
              
                
                ≈
                175.031045
                
                  a
                  
                    2
                  
                
              
            
            
              
                V
              
              
                
                =
                (
                95
                +
                50
                
                  
                    5
                  
                
                )
                
                  a
                  
                    3
                  
                
                ≈
                206.803399
                
                  a
                  
                    3
                  
                
                .
              
            
          
        
      
    
    {\displaystyle {\begin{aligned}A&=30\left[1+{\sqrt {2\left(4+{\sqrt {5}}+{\sqrt {15+6{\sqrt {6}}}}\right)}}\right]a^{2}\\&\approx 175.031045a^{2}\\V&=(95+50{\sqrt {5}})a^{3}\approx 206.803399a^{3}.\\\end{aligned}}}
  


== Se også ==
Arkimedisk legeme
Ikosidodekaeder
Ergun

Ergun (kinesisk: 额尔古纳; pinyin: É'ěrgǔnà) er et byfylke i den autonome region Indre Mongolia i Folkerepublikken Kina. Det er understilt byprefekturet Hulunbuir.
Befolkningen var på 82 998 innbyggere i 1999.Ergun grenser i vest til Zabajkalskij kraj i Russland.


== Referanser ==


== Eksterne lenker ==
Lokalregjeringens hjemmesider
Horqin

Horqin (kinesisk: 科尔沁区; pinyin: Kē'ěrqìn Qū) er et bydistrikt i Indre Mongolia i Folkerepublikken Kina. Det ligger i byprefekturet  Tongliao.
Det har et areal på 3 212 km² og teller 810 000 innbyggere (2004).


== Eksterne lenker ==
Lokalregjeringens hjemmesider
Wuda

Wuda (kinesisk: 乌达区; pinyin: Wūdá Qū) er et bydistrikt i byprefekturet Wuhai i den autonome region Indre Mongolia i Folkerepublikken Kina. 
Det har et areal på 220 km² og teller ca. 130.000 innbyggere.


== Eksterne lenker ==
Lokalregjeringens hjemmesider
Haibowan

Haibowan (kinesisk: 海勃湾区; pinyin: Hǎibówān Qū) er et bydistrikt i byprefekturet Wuhai i Indre Mongolia i Folkerepublikken Kina.
Det har et areal på 529 km² og teller 200.000 innbyggere.


== Eksterne lenker ==
Lokalregjeringens hjemmesider
Piña colada

Piña colada er en cocktail bestående av rom, ananasjuice og kokos.
Drinkens opphavsmann var bartenderen på Hotel Caribe Hilton på Puerto Rico, Ricardo Garcia, som serverte den for første gang 16. august 1954. Drinken oppsto mest som en nødløsning. Den vanlige velkomstdrinken som ble servert på hotellet, Coco-Loco, ble laget på kokossaft, rom og kokosmasse og ble servert i en kokosnøtt. Men plutselig streiket kokosnøttplukkerne og man sto uten nøtter. Da fant Garcia et stort lager ananasfrukter og anvendte isteden disse som drinkens ingredienser. Dette gav drinken en svak smak av ananas og Garcia utviklet dette gjennom å tilsette knust is og hakket ananas og gav drinken navnet piña colada, som er spansk for "silt ananas".
Gash-Barka

Gash-Barka er en region i det vestlige Eritrea. Regionen er landets største i areal og befolkning. Hovedstaden er Barentu. Regionen er veldig rik på mineraler.


== Administrasjon ==
Lederen for regionen er en administrator, som bli utnevnt av presidenten. Nåværende administrator Mohammed Hamid, som tok over etter Musa Rab'a i 2012 .


=== Regionalforsamlingen ===
Gash-Barka har som alle de andre regionene en egen forsamling som styrer regionen. Forsamlingen er folkevalgt og ledes av en formann. Nåværende formann er Osman Mohammed Ali.


=== Administrativ inndeling ===
Regionen er delt inn i elleve administrative sub-regioner.
Sound Horizon

Sound Horizon er et japansk band med den solbrillebærende komponisten Revo som frontfigur.


== Eksterne lenker ==
Offisielt nettsted 
(en) Sound Horizon på Discogs 
(en) Sound Horizon på MusicBrainz 
(en) Sound Horizon på Songkick
Retrospektløst

Retrospektløst er et samlealbum med Lars Mjøen, utgitt på CD i 1995 av Slagerfabrikken. Ble trykket i 600 eksemplarer.


== Sporliste ==
«Bare Gro» (Andy Rand/Ram, norsk tekst: Nye Reiulfs)
«Kristen-Twisten» (Kal Mann/Dave Appell, norsk tekst: Lars Mjøen)
«Norske menn (New Orleans)» (Frank Guida/Joseph Royster, norsk tekst: Lars Mjøen)
«Dracula» (Lars Mjøen)
«Spretne Ludmilla» (Lars Mjøen)
«Min flamme» (Lennon-McCartney, norsk tekst: Lars Mjøen)
«Farao på ferie» (Lars Mjøen/André Bjerke)
«Robert den røde» (Lars Mjøen/André Bjerke)
«Den hemmelige liga» (Lars Mjøen)
«I ren distraksjon» (Lars Mjøen/André Bjerke)
«Død mann rider» (Lars Mjøen/André Bjerke)
«Schläger» (Lars Mjøen)
«Bakrus-sangen» (Lars Mjøen)
«OFK på FM-101» (Nissa Nyberget/Lars Mjøen)
«Hvit uke» (Nissa Nyberget/Lars Mjøen)
«Det spøker» (Nissa Nyberget/Lars Mjøen)
«Balladen om Roms "The Kid" Dal» (Nissa Nyberget/Lars Mjøen)
«Bingofeber» (Lars Mjøen)
«John og Marys reise» (Lars Mjøen)
«Hurra-vi-skal-dø-Rag (I Feel Like I'm Fixin to Die)» (Country Joe McDonald/Lars Mjøen)


== Eksterne lenker ==
Retrospektløst
Linnévatnet

Linnévatnet er en  innsjø i Linnédalen på Spitsbergen, vest i Svalbard. Sjøen ligger langt nede i den nordgående Linnéelva som renner ut i Russekeila mellom Kapp Starostin og Isfjord Radio, 10 km vest av Grønfjorden i  Nordenskiöld Land. Den nordligste delen av vannet er en del av Festningen geotopvernområde.
Arealet av sjøen er om lag 5 km², og den er 4,5 km lang i tilnærmet nord-sørlig retning.


== Referanser ==


== Eksterne lenker ==
Linnévatnet Stadnamn i norske polarområde, Norsk polarinstitutt
Gravsjøen (Svalbard)

Gravsjøen er en  innsjø midt på Nordenskiöldkysten på Spitsbergen, vest på Svalbard. Sjøen ligger på 3 meters høyde like ved havet, 13 km rett sør for Isfjord Radio i Nordenskiöld Land. Hele vannet er en del av Nordenskiöld Land nasjonalpark. Like sør for vannet stikker Kapp Bjørset ut.
Arealet av sjøen er om lag 2,5 km², og den er 2 km lang i tilnærmet nord-sørlig retning. Stedet er ved det vestligste punktet i hele Nordenskiöld Land.
Sjøen fikk sitt navn fordi en russisk pomor-grav ble funnet her, like innenfor Russebuodden hvor det står en russisk fangsthytte fra 1800-tallet.


== Eksterne lenker ==
Gravsjøen Stadnamn i norske polarområde, Norsk polarinstitutt
Russisk hustuft ved Gravsjøen, beskrivelse i Riksantikvarens kulturminnedatabase.
Nominell spenning

Nominell spenning er den spenningen et batteri eller en enkelt celle oppgis å ha. Eksempelvis så har et bilbatteri en nominell spenning på 12 volt. Denne spenningen vil en bare unntaksvis måle, målt spenning vil dersom det ikke er noe unormalt ligge et sted mellom 14,4 volt og 10 volt, avhengig av ladningsgraden og belastning. Nominell spenning kan kalkuleres ved å ta kapasiteten i Wh og dividere med kapasiteten  Ah.
Femmilsjøen (Svalbard)

Femmilsjøen er en  innsjø i Ny-Friesland på Spitsbergen, nordi Svalbard. Sjøen ligger langt nede ved østlige munningskyst av Wijdefjorden, og nordvest for Åsgardfonna. 
Arealet av sjøen er om lag 15 km², og den er nesten 10 km lang i tilnærmet øst-vestlig retning.


== Eksterne lenker ==
Femmilsjøen Stadnamn i norske polarområde, Norsk polarinstitutt
Nikolaj Davydkin

Nikolaj Stepanovitsj Davydkin (russisk: Николай Степанович Давыдкин; født 11. juli 1958 i Moskva i Sovjetunionen nå Russland) er en russisk tidligere ishockeyspiller. Han spilte for moderklubben Khimik Voskresensk fra 1978 til 1988. Deretter dro han til den svenske Elitserien i ishockey, hvor han spilte for Brynäs IF fra 1988 til 1990, og så til Mölndal Hockey i Division 1(1990–1991), og tilbake i Brynäs fram til 1992. Han var også Storhamar Dragons’ første russer og ble en skikkelig publikumsfavoritt på sine to sesonger på Hamar. Davydkins brede erfaring fra sovjetisk hockey brakte en ny dimensjon til Storhamar. Davydkin la opp som aktiv i 1994.


== Meritter ==
To ganger seriemester for Storhamar.
Årets lag 92/93 for Storhamar.


== Bestenoteringer i Storhamar. ==
Flest mål i en kamp: 	2 2 ggr, sist april 94 mot Lillehammer IK
Flest ass i en kamp: 	2 5 ganger
Flest poeng i en kamp: 3 jan. 94, mot Viking
Sluttspill
Flest mål i en kamp 	2 3. finale mot LIK, april 94
Flest ass i en kamp: 	1 2 ganger
Flest poeng i en kamp: 	2 3. finale mot LIK, april 94
Diverse
Matchavgjørende mål 	3
Mål i sudden death 	1


== Eksterne lenker ==
https://web.archive.org/web/20110225014758/http://www.dragons.no/Historikk/Alumni/AD/DavydkinNikolai/tabid/5456/language/nb-NO/Default.aspx
http://www.eliteprospects.com/player.php?player=1642
Lakssjøen

Lakssjøen er navn på ulike innsjøer i Norge:

Lakssjøen (Svalbard), innsjø på Spitsbergen.
Lakssjøen (Siljan), innsjø i Siljan kommune.
Lakssjøen (Svalbard)

Lakssjøen er en innsjø i Ny-Friesland på Spitsbergen, nord i Svalbard. Sjøen ligger langt nede ved Wijdefjordens østlige munningskyst, og nordvest for Åsgardfonna. 
Arealet av sjøen er om lag 5 km², og den er nesten 4 km lang i tilnærmet øst-vestlig retning.


== Eksterne lenker ==
Lakssjøen Stadnamn i norske polarområde, Norsk polarinstitutt
Flysjøen (Svalbard)

Flysjøen er en  innsjø beliggende helt sør på Helvetesflya midt på Nordaustlandet, nord i Svalbard. Sjøen ligger midt mellom de møtende landskapene og fjordene på øya: Riipfjorden og Wahlenbergfjorden, samt mellom Prins Oscars Land, Gustav V Land og Gustav Adolf Land. Den ligger helt inntil vestkanten av Austfonna. 
Arealet av sjøen er om lag 10 km², og den er ca 8 km lang i tilnærmet øst-vestlig retning.


== Referanser ==


== Eksterne lenker ==
Flysjøen Stadnamn i norske polarområde, Norsk polarinstitutt
Brånevatnet (Svalbard)

Brånevatnet er en  innsjø beliggende sør på Helvetesflya, midt på Nordaustlandet langt nord i Svalbard. Sjøen ligger rett øst for bunnen av Wahlenbergfjorden, midt mellom Prins Oscars Land, Gustav V Land og Gustav Adolf Land. Den ligger helt inntil vestkanten av Austfonna. 
Arealet av sjøen er om lag 12 km², og den er ca 8 km lang i tilnærmet øst-vestlig retning.


== Referanser ==


== Eksterne lenker ==
Brånevatnet Stadnamn i norske polarområde, Norsk polarinstitutt
Ignatij Jakubovitsj

Ignatij Semjonovitsj Jakubovitsj (Игнатий Семёнович Якубович, født 1881 i Warszawa, dødsdato ukjent) var en sovjetisk diplomat og Sovjetunionens minister i Norge fra 1934 til 1937.
Jakubovitsj ble medlem av det polske sosialdemokratiske partiet i 1904. Etter oktoberrevolusjonen ble han sjef for avdelingen for Mellom-Europa i Folkekommisariatet for utenrikssaker (NKID). Fra 1922 til 1931 arbeidet han ved Sovjetunionens ambassade i Tyskland, og fra 1931 til 1932 som NKIDs utsending ved Folkekommissarenes råd i Den hviterussiske sosialistiske sovjetrepublikken. Fra 1934 til 1937 var han Sovjetunionens minister i Norge.
Trygve Bull underviste Jakubovitsj i norsk etter at han var kommet til Norge. Bull beskriver ham som «en overmåte sjarmerende, nervøst levende jødisk intellektuell», og legger til at «jeg kunne ikke fri meg fra inntrykket av at hans nervøsitet var politisk begrunnet; våre undervisningstimer ble ofte avbrutt av iltelefoner fra Moskva, og der var stadig besøkende i legasjonen som gjorde både ham og hans kone urolige». Bull mener at Jakubovitsj senere ble drept i de politiske utrensningene under Stalin.


== Referanser ==


== Litteratur ==
Bull, Trygve: For å si det som det var. Oslo: Cappelen, 1980.


== Eksterne lenker ==
Biografiske data
Flòttesjøen

Flòttesjøen er en  innsjø beliggende på Helvetesflya  midt på Nordaustlandet, langt nord i Svalbard. Sjøen ligger sørøst for Riipfjorden og langt sør i Prins Oscars Land, nesten inntil nordvestkanten av Austfonna. 
Arealet av sjøen er om lag 5 km², og den er ca 6 km lang i tilnærmet nord-sørlig retning.


== Eksterne lenker ==
Flòttesjøen Stadnamn i norske polarområde, Norsk polarinstitutt
Erling Segelstad

Erling Segelstad (født 8. juni 1957) er barnevernspedagog, lokalpolitiker for Arbeiderpartiet og fagforeningsaktivist. Han er særlig aktiv med barnevernspolitikk og var selv leder for banevernsinstitusjonen Fagertun hybelhus i Brumunddal i mange år. Fra 1999 til 2002 var han nestleder i FO, Fellesorganisasjonen for barnevernpedagoger, sosionomer og vernepleiere. Segelstad er en aktiv debattant i saker knyttet til barnevern. Han har også vært aktiv i asylpolitikken i mange år, og har vært daglig leder ved Stange asylmottak i flere av dem.


== Eksterne lenker ==
Legg ned barnevernet! Artikkel i Aftenposten 18. august 2010.
Ikke anbud på barnevernsbarn. Artikkel i Fri Fagbevegelse 21. november 2007.